દિલ તો પાગલ હૈ ફિલ્મ રિલીઝ થયે 17 વર્ષ થઈ ગયાં. યશ રાજ ફિલ્મ્સની આ ફિલ્મ 31મી ઑક્ટોબર, 1997ના રોજ રિલીઝ થઈ હતી. શાહરુખ ખાન, માધુરી દીક્ષિત તેમજ કરિશ્મા કપૂરની આ મ્યુઝિકલ રોમાંટિક ફિલ્મે પ્રેમ અને મૈત્રીની એવી વ્યાખ્યા રચી નાંખી હતી કે આજે પણ લોકોને યાદ છે. વૅલેંટાઇન ડે હોય કે દિલવાળા ફુગ્ગા, નિશાની મૈત્રી હોય કે પૂજાની સુંદરતા... દિલ તો પાગલ હૈ ફિલ્મનું દરેક સીન યુવાનોને જકડી લેતો હતો. એટલે જ તો દિલ તો પાગલ હૈ સુપર-ડુપર હિટ થઈ ને ફિલ્મના સંગીતે તમામ રેકૉર્ડ્સ તોડી નાંખ્યાં.